《赠黄鍊师》
明代·孙炎

留侯弟子有初平，九岁从师住玉京。天与数书皆鸟迹，家传一玉是龙精。

瑶池桃实无消息，海水桑田又浅清。我为紫芝歌此曲，夜深相答洞箫声。

作者简介：（1323—1362）明应天府句容人，字伯融。元末与丁复、夏煜游，有诗名，谈辨风生，雅负经济。朱元璋下金陵，炎从征浙东，以功授池州同知，进华阳知府，擢行省都事，克处州，授总制，措置有方。后为苗将贺仁德部俘杀，年四十。太祖即位，追封丹阳县男，谥忠悯。有《左司集》。